CELEX: 32022R0803
Language: hu
Date: 2022-02-16 00:00:00
Title: A Bizottság (EU) 2022/803 felhatalmazáson alapuló rendelete (2022. február 16.) a 600/2014/EU európai parlamenti és tanácsi rendeletnek a pénzbírságok és a kényszerítő bírságok Európai Értékpapírpiaci Hatóság által az adatszolgáltatókkal szemben történő kiszabására vonatkozó hatáskör gyakorlásával kapcsolatos eljárási szabályok részletes meghatározása tekintetében történő kiegészítéséről (EGT-vonatkozású szöveg)

2022.5.24.   
               
               
                  HU
               
               
                  Az Európai Unió Hivatalos Lapja
               
               
                  L 145/1
               
            
         A BIZOTTSÁG (EU) 2022/803 FELHATALMAZÁSON ALAPULÓ RENDELETE
         (2022. február 16.)
         a 600/2014/EU európai parlamenti és tanácsi rendeletnek a pénzbírságok és a kényszerítő bírságok Európai Értékpapírpiaci Hatóság által az adatszolgáltatókkal szemben történő kiszabására vonatkozó hatáskör gyakorlásával kapcsolatos eljárási szabályok részletes meghatározása tekintetében történő kiegészítéséről
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a pénzügyi eszközök piacairól és a 648/2012/EU rendelet módosításáról szóló, 2014. május 15-i 600/2014/EU európai parlamenti és tanácsi rendeletre (1) és különösen annak 38k. cikke (10) bekezdésére,
         mivel:
         
                     (1)
                  
                  
                     Az adatkezelés, az adatminőség és a méretgazdaságosság megteremtése szükségességének határokon átnyúló dimenziójára tekintettel, valamint az esetleges eltérések által mind az adatminőségre, mind az adatszolgáltatók feladataira gyakorolt kedvezőtlen hatás elkerülése érdekében az (EU) 2019/2175 európai parlamenti és tanácsi rendelet (2) az adatszolgáltatók uniós tevékenységei tekintetében engedélyezési és felügyeleti hatásköröket ruházott az Európai Értékpapírpiaci Hatóságra (a továbbiakban: ESMA).
                  
               
                     (2)
                  
                  
                     Helyénvaló meghatározni az ESMA általi felügyelet hatálya alá tartozó adatszolgáltatók tekintetében a pénzbírságok és a kényszerítő bírságok ESMA általi kiszabására vonatkozó hatáskör gyakorlásával kapcsolatos eljárási szabályokat. A 600/2014/EU rendelet előírja, hogy az említett eljárási szabályoknak a védelemhez való jogra, a pénzbírságok és a kényszerítő bírságok beszedésére, valamint a pénzbírságok és a kényszerítő bírságok kiszabása és behajtása tekintetében az elévülési időkre vonatkozó rendelkezéseket kell tartalmazniuk.
                  
               
                     (3)
                  
                  
                     Amennyiben az ESMA megállapítja, hogy komoly jelek utalnak olyan tények esetleges fennállására, amelyek az adatszolgáltatók tekintetében meghatározott követelmények egy vagy több megsértésének minősülhetnek, az ESMA-n belül független vizsgálatvezetőt kell kijelölnie az ügy kivizsgálására. A vizsgálat befejezésekor a vizsgálatvezetőnek lehetőséget kell adnia a vizsgálat által érintett személy számára a meghallgatásra. Ez azt jelenti, hogy az érintett személynek jogosultnak kell lennie arra, hogy legalább négy héttel azelőtt, hogy a vizsgálatvezető benyújtja megállapításait az ESMA-nak, észszerű határidőn belül írásbeli észrevételeket tehessen. A vizsgálat által érintett személy számára lehetővé kell tenni, hogy az általa választott képviselő segítségét igénybe vegye. A vizsgálatvezetőnek meg kell vizsgálnia, hogy a vizsgálat által érintett személy beadványai alapján szükséges-e módosítani a megállapításközlést, mielőtt azt benyújtaná az ESMA-nak.
                  
               
                     (4)
                  
                  
                     Az ESMA-nak egy dokumentumjegyzék alapján értékelnie kell a vizsgálatvezető által benyújtott ügyirat teljességét. Annak biztosítása érdekében, hogy a vizsgálat által érintett személy megfelelően fel tudjon készülni a védelemre, az ESMA-nak a pénzbírságokra vagy a felügyeleti intézkedésekre vonatkozó végleges határozat elfogadása előtt biztosítania kell e személy számára az ahhoz való jogot, hogy további írásbeli észrevételeket tegyen.
                  
               
                     (5)
                  
                  
                     Annak biztosítása érdekében, hogy az érintett személyek együttműködjenek a vizsgálat során, az ESMA számára lehetővé kell tenni bizonyos kényszerítő intézkedések meghozatalát. Amennyiben az ESMA olyan határozatot hozott, amely valamely személyt egy jogsértés megszüntetésére szólít fel, vagy teljeskörű információk szolgáltatását vagy hiánytalan nyilvántartások, adatok vagy egyéb anyagok benyújtását írta elő, vagy helyszíni ellenőrzés elvégzésére vonatkozó határozatot hozott, kényszerítő bírságot szabhat ki annak érdekében, hogy a vizsgálat által érintett személyt a meghozott határozatnak való megfelelésre kötelezze. A kényszerítő bírság kiszabása előtt az ESMA-nak lehetőséget kell biztosítania az érintett személy számára, hogy írásbeli beadványt nyújtson be.
                  
               
                     (6)
                  
                  
                     A védelemhez való jogot mérlegelni kell azzal összefüggésben, hogy bizonyos körülmények között az ESMA-nak sürgősen cselekednie kell. Amennyiben a 600/2014/EU rendelet 38 l. cikke szerinti sürgős intézkedés indokolt, a vizsgálat által érintett személy védelemhez való joga nem akadályozhatja az ESMA-t a sürgős intézkedések meghozatalában. Ilyen esetben a pénzügyi rendszert fenyegető súlyos és közvetlen veszély megelőzése érdekében az ESMA ideiglenes határozatot fogadhat el anélkül, hogy lehetőséget adna a vizsgálat által érintett személynek beadványok benyújtására. Az ESMA-nak az ideiglenes határozat elfogadását követően a lehető leghamarabb és a megerősítő határozat elfogadása előtt lehetőséget kell biztosítania a személy meghallgatására. Az eljárás keretében mindazonáltal biztosítani kell a vizsgálat által érintett személy azon jogát, hogy őt a vizsgálatvezető előzetesen meghallgassa.
                  
               
                     (7)
                  
                  
                     Az ESMA és a vizsgálatvezető által készített ügyiratok olyan információkat tartalmaznak, amelyek elengedhetetlenek az érintett személy számára a bírósági vagy közigazgatási eljárásokra való felkészüléshez. Miután a vizsgálat által érintett személy a vizsgálatvezetőtől vagy az ESMA-tól megkapta a megállapításközlést, az érintett személynek ezáltal jogosultnak kell lennie az ügyiratba való betekintésre, amennyiben ez nem sérti más személyeknek az üzleti titkaik védelméhez fűződő jogos érdekét. Azon ügyiratok, amelyekbe betekintést biztosítottak, kizárólag a 600/2014/EU rendelet megsértésével kapcsolatos bírósági vagy közigazgatási eljárásokban használhatók fel.
                  
               
                     (8)
                  
                  
                     Mind a pénzbírságok és a kényszerítő bírságok kiszabására vonatkozó hatáskörre, mind a pénzbírságok és a kényszerítő bírságok behajtására vonatkozó hatáskörre elévülési időt kell előírni. A következetesség érdekében a pénzbírságok vagy a kényszerítő bírságok kiszabására és behajtására vonatkozó elévülési időknek figyelembe kell venniük a felügyelt szervezetekkel szembeni szankciók kiszabására és végrehajtására vonatkozó hatályos uniós jogszabályokat, valamint az ESMA-nak az ilyen jogszabályok alkalmazása terén szerzett tapasztalatait.
                  
               
                     (9)
                  
                  
                     Ahhoz, hogy az ESMA biztosítsa a beszedett pénzbírságok és kényszerítő bírságok megőrzését, az ESMA-nak azokat olyan kamatozó számlákon kell elhelyeznie, amelyeket kizárólag egyetlen pénzbírság vagy kényszerítő bírság céljára nyitottak, egy adott jogsértés megszüntetése érdekében. A költségvetési körültekintés jegyében az ESMA csak akkor utalhatja át az összegeket a Bizottságnak, ha a fellebbezéshez való jog kimerülése vagy megszűnése miatt a határozatok jogerősek.
                  
               
                     (10)
                  
                  
                     Az (EU) 2019/2175 rendelet 4. cikkében bevezetett, az adatszolgáltatókra vonatkozó új felügyeleti keretrendszer zökkenőmentes működésének biztosítása érdekében e rendeletnek sürgősen hatályba kell lépnie,
                  
               ELFOGADTA EZT A RENDELETET:
         
            1. cikk
            Fogalommeghatározás
            E rendelet alkalmazásában az „adatszolgáltató” vagy „DRSP”: a 600/2014/EU rendelet 2. cikke (1) bekezdésének 34. pontjában és 2. cikke (1) bekezdésének 36. pontjában meghatározott jóváhagyott közzétételi mechanizmus vagy jóváhagyott jelentési mechanizmus.
         
         
            2. cikk
            A vizsgálatvezető előtt indított jogsértési eljárásokra vonatkozó eljárási szabályok
            
               (1)   A 600/2014/EU rendelet 38 g. cikkének (1) bekezdésében említett potenciális jogsértések kivizsgálását követően és az ügyirat ESMA-hoz való benyújtása előtt az említett rendelet 38k. cikkének (1) bekezdésében említett vizsgálatvezető írásban tájékoztatja a vizsgálat által érintett személyt a megállapításairól, és lehetőséget biztosít számára, hogy a (3) bekezdésnek megfelelően írásbeli beadványt nyújtson be. A megállapításközlés tartalmazza azokat a tényeket, amelyek a követelményekre vonatkozó, a 600/2014/EU rendelet 38 g. cikkének (1) bekezdésében említett egy vagy több jogsértésnek minősülhetnek, beleértve az említett jogsértések jellegének és súlyosságának értékelését, figyelembe véve az említett rendelet 38 g. cikkének (2) bekezdésében meghatározott kritériumokat.
            
            
               (2)   A megállapításközlés észszerű határidőt állapít meg arra, hogy a vizsgálat által érintett személy az írásbeli beadványát benyújtsa. Az 5. cikkben említettektől eltérő vizsgálatok esetében ez a határidő legalább négy hét. Az e határidő lejárta után beérkezett írásbeli beadványokat a vizsgálatvezető nem köteles figyelembe venni.
            
            
               (3)   A vizsgálat által érintett személy az írásbeli beadványban ismertetheti az összes olyan tényt, amelyek a védelme szempontjából relevánsak, és amennyiben lehetséges, az ismertetett tények bizonyítékaként dokumentumokat csatol. A vizsgálat által érintett személy javasolhatja a vizsgálatvezetőnek, hogy hallgasson meg más személyeket, akik megerősíthetik a vizsgálat által érintett személy beadványában ismertetett tényeket.
            
            
               (4)   A vizsgálatvezető szóbeli meghallgatásra is meghívhatja a megállapításközlés vizsgálattal érintett címzettjét. A vizsgálat által érintett személyek igénybe vehetik az általuk választott képviselő segítségét. A szóbeli meghallgatások nem nyilvánosak.
            
         
         
            3. cikk
            Az ESMA előtt indított jogsértési eljárásokra vonatkozó eljárási szabályok a pénzbírságok és a felügyeleti intézkedések tekintetében
            
               (1)   A vizsgálatvezető által az ESMA-hoz benyújtandó teljes ügyirat a következő dokumentumokat tartalmazza:
               
                           a)
                        
                        
                           a megállapításközlés és annak egy, a vizsgálat által érintett személynek címzett példánya;
                        
                     
                           b)
                        
                        
                           a vizsgálat által érintett személy írásbeli beadványainak egy példánya;
                        
                     
                           c)
                        
                        
                           a szóbeli meghallgatások jegyzőkönyve.
                        
                     
            
               (2)   Ha egy ügyirat hiányos, az ESMA kiegészítő dokumentumok iránti, indokolással ellátott kérelmet intéz a vizsgálatvezetőhöz.
            
            
               (3)   Amennyiben az ESMA úgy ítéli meg, hogy a vizsgálatvezető megállapításközlésében foglalt tények nem minősülnek a 600/2014/EU rendelet 38 g. cikkének (1) bekezdésében említett jogsértéseknek, a vizsgálat lezárásáról határoz, és a határozatról értesíti a vizsgálat által érintett személyt.
            
            
               (4)   Amennyiben az ESMA nem ért egyet a vizsgálatvezető megállapításaival, új megállapításközlést küld a vizsgálat által érintett személynek. E megállapításközlés tartalmazza azt a legalább négyhetes határidőt, amelyen belül a vizsgálat által érintett személy írásbeli beadványt nyújthat be. Az e határidő lejárta után beérkezett írásbeli beadványokat az ESMA nem köteles figyelembe venni azon határozatainak meghozatala során, amelyeket a jogsértés fennállása tekintetében, valamint a felügyeleti intézkedések és pénzbírság kiszabása tekintetében a 600/2014/EU rendelet 38 g. és 38h. cikke értelmében hoz.
            
            
               (5)   Amennyiben az ESMA egyetért a vizsgálatvezető összes vagy néhány megállapításával, erről a vizsgálat által érintett személyt értesíti. Ebben az értesítésben meg kell határozni azt a legalább – amennyiben az ESMA egyetért a vizsgálatvezető összes megállapításával – kéthetes, továbbá azt a legalább – amennyiben az ESMA nem ért egyet a vizsgálatvezető összes megállapításával – négyhetes határidőt, amelyen belül a vizsgálat által érintett személy írásbeli beadványt nyújthat be. Az e határidő lejárta után beérkezett írásbeli beadványokat az ESMA nem köteles figyelembe venni azon határozatainak meghozatala során, amelyeket a jogsértés fennállása tekintetében, valamint a felügyeleti intézkedések és pénzbírság kiszabása tekintetében a 600/2014/EU rendelet 38 g. és 38h. cikke értelmében hoz.
            
            
               (6)   Az ESMA szóbeli meghallgatásra is meghívhatja a megállapításközlés vizsgálat által érintett címzettjét. A vizsgálat által érintett személy igénybe veheti az általa választott képviselő segítségét. A szóbeli meghallgatások nem nyilvánosak.
            
            
               (7)   Amennyiben az ESMA úgy dönt, hogy a vizsgálat által érintett személy a 600/2014/EU rendelet 38 g. cikkének (1) bekezdésében említett követelményekre vonatkozó jogsértések közül egyet vagy többet elkövetett, továbbá az e rendelet 38h. cikkének megfelelően pénzbírság kiszabásáról határoz, e határozatról a vizsgálat által érintett személyt késedelem nélkül értesíti.
            
         
         
            4. cikk
            Az ESMA előtt indított jogsértési eljárásokra vonatkozó eljárási szabályok a kényszerítő bírságok tekintetében
            
               (1)   Az ESMA a 600/2014/EU rendelet 38i. cikke szerinti kényszerítő bírság kiszabásáról való határozathozatal előtt megállapításközlést küld az eljárás alá vont személynek, amelyben tájékoztatást ad a kényszerítő bírság kiszabásának okairól és a kényszerítő bírság mulasztási naponkénti összegéről. A megállapításközlés tartalmazza azt a legalább négyhetes határidőt, amelyen belül az eljárás alá vont személy írásbeli beadványt nyújthat be. Az e határidő lejárta után beérkezett írásbeli beadványokat az ESMA nem köteles figyelembe venni azon határozatainak meghozatala során, amelyeket a kényszerítő bírság tekintetében hoz.
            
            
               (2)   Kényszerítő bírság nem szabható ki azt követően, hogy az adatszolgáltató vagy az eljárás alá vont személy megfelel a 600/2014/EU rendelet 38i. cikkének (1) bekezdésében említett, vonatkozó határozatnak.
            
            
               (3)   A 600/2014/EU rendelet 38i. cikkének (1) bekezdésében említett határozat megjelöli a határozat jogalapját és indokait, valamint a kényszerítő bírság összegét és kezdőnapját.
            
            
               (4)   Az ESMA szóbeli meghallgatásra is meghívhatja az eljárás alá vont személyt. Az eljárás alá vont személy igénybe veheti az általa választott képviselő segítségét. A szóbeli meghallgatások nem nyilvánosak.
            
         
         
            5. cikk
            A felügyeleti intézkedésekkel kapcsolatos ideiglenes határozatokra vonatkozó eljárási szabályok
            
               (1)   A 3. cikk (4), (5) és (6) bekezdésétől, valamint a 4. cikk (1) és (4) bekezdésétől eltérve az e cikkben meghatározott eljárást kell alkalmazni, ha az ESMA az (EU) 600/2014 rendelet 38 l. cikke (1) bekezdésének második albekezdése szerinti ideiglenes határozatokat fogad el.
            
            
               (2)   Amennyiben az ESMA azt állapítja meg, hogy a vizsgálat által érintett személy a 600/2014/EU rendelet 38 g. cikkének (1) bekezdésében említett követelményekre vonatkozó egy vagy több jogsértést követett el, és ideiglenes határozatot fogad el a 600/2014/EU rendelet 38 g. cikke szerinti felügyeleti intézkedések alkalmazásáról, haladéktalanul értesíti az ideiglenes határozat által érintett személyt ezen ideiglenes határozatról.
               Az ESMA legalább négyhetes határidőt állapít meg, amelyen belül az ideiglenes határozat által érintett személy e határozattal kapcsolatban írásbeli beadványt nyújthat be. Az említett határidő lejárta után beérkezett írásbeli beadványokat az ESMA nem köteles figyelembe venni.
               Az ESMA kérésre biztosítja az ügyiratba történő betekintés lehetőségét az ideiglenes határozat által érintett személy számára. Azok az ügyiratok, amelyekbe betekintést biztosítottak, kizárólag a 600/2014/EU rendelet alkalmazásában folytatott bírósági és közigazgatási eljárásokban használhatók fel.
               Az ESMA szóbeli meghallgatásra hívhatja az ideiglenes határozat által érintett személyeket. Az ideiglenes határozat által érintett személyek igénybe vehetik az általuk választott képviselő segítségét. A szóbeli meghallgatások nem nyilvánosak.
            
            
               (3)   Az ESMA az ideiglenes határozat elfogadását követően a lehető leghamarabb végleges határozatot hoz.
               Amennyiben az ESMA az ideiglenes határozat által érintett személy meghallgatását követően úgy ítéli meg, hogy az ideiglenes határozat által érintett személy a 600/2014/EU rendelet 38 g. cikkének (1) bekezdésében említett követelményre vonatkozó jogsértést követett el, megerősítő határozatot fogad el a 600/2014/EU rendelet 38 g. cikkében meghatározott felügyeleti intézkedések közül egy vagy több alkalmazásáról. Az ESMA haladéktalanul értesíti az ideiglenes határozat által érintett személyeket e határozatról.
            
            
               (4)   Amennyiben az ESMA jogerős határozata nem erősíti meg az ideiglenes határozatot, az ideiglenes határozatot hatályon kívül helyezettnek kell tekinteni.
            
         
         
            6. cikk
            Az ügyiratba való betekintés és a dokumentumok felhasználása
            
               (1)   Kérésre az ESMA az ügyiratba való betekintést engedélyez a vizsgálat által érintett azon személy számára, akinek a vizsgálatvezető vagy az ESMA megállapításközlést küldött. Az iratbetekintés engedélyezésére a megállapításközlésről történő értesítést követően kerül sor.
            
            
               (2)   Azokat az ügyiratokat, amelyekbe betekintést biztosítottak, az (1) bekezdésben említett személy kizárólag a 600/2014/EU rendelet alkalmazását értintő bírósági és közigazgatási eljárásokban használhatja fel.
            
         
         
            7. cikk
            A pénzbírságok és a kényszerítő bírságok kiszabására vonatkozó elévülési idők
            
               (1)   Az adatszolgáltatókkal és a vizsgálat által érintett más személyekkel szemben kiszabott pénzbírságokra és kényszerítő bírságokra ötéves elévülési idő vonatkozik.
            
            
               (2)   Az (1) bekezdésben említett elévülési idő a jogsértés elkövetésének napját követő napon kezdődik. Folyamatos vagy ismétlődő jogsértések esetében ez az elévülési idő a jogsértés megszűnésének napján kezdődik.
            
            
               (3)   Az ESMA vagy az ESMA kérésére a 600/2014/EU rendelet 38o. cikkével összhangban eljáró illetékes nemzeti hatóság bármely olyan fellépése, amelyre a 600/2014/EU rendelet 38 g. cikkének (1) bekezdésében említett követelmények megsértésével kapcsolatos vizsgálat vagy eljárás céljából kerül sor, megszakítja a pénzbírságok és a kényszerítő bírságok kiszabására vonatkozó elévülési időt. Az elévülési idő azon a napon szakad félbe, amelyen az intézkedésről az adatszolgáltatót vagy a 600/2014/EU rendelet 38 g. cikkének (1) bekezdésében említett követelmények megsértésével kapcsolatos vizsgálat által érintett személyt értesítik.
            
            
               (4)   Az elévülési idő a (3) bekezdésben említett minden egyes félbeszakadást követően újrakezdődik. Az elévülési idő legkésőbb azon a napon jár le, amelyen az elévülési idő kétszeresének megfelelő időtartam anélkül telt el, hogy az ESMA pénzbírságot vagy kényszerítő bírságot szabott volna ki. Ez az időszak meghosszabbodik azzal az időszakkal, amely alatt az elévülés az (5) bekezdés szerint nyugszik.
            
            
               (5)   A pénzbírság és kényszerítő bírság kiszabása tekintetében az elévülés mindaddig nyugszik, ameddig az ESMA határozatával összefüggő, az 1095/2010/EU európai parlamenti és tanácsi rendelet (3) 60. cikkében említett fellebbviteli tanács előtti eljárás vagy a 600/2014/EU rendelet 38 m. cikkének megfelelően az Európai Unió Bírósága előtti felülvizsgálat folyamatban van.
            
         
         
            8. cikk
            A szankciók végrehajtására vonatkozó elévülési idők
            
               (1)   Az ESMA-nak a 600/2014/EU rendelet 38h. és 38i. cikke értelmében hozott határozatok végrehajtására vonatkozó hatásköre öt év alatt évül el.
            
            
               (2)   Az (1) bekezdésben említett elévülési időt a határozat jogerőssé válásának napját követő naptól kell számítani.
            
            
               (3)   A szankciók végrehajtására vonatkozó elévülési időt félbeszakítja:
               
                           a)
                        
                        
                           az ESMA által az eljárás alá vont személynek küldött, a pénzbírság vagy a kényszerítő bírság eredeti összegét megváltoztató határozatról szóló értesítés;
                        
                     
                           b)
                        
                        
                           az ESMA-nak vagy az ESMA kérésére a 600/2014/EU rendelet 38o. cikkével összhangban eljáró illetékes nemzeti hatóságnak a pénzbírság vagy a kényszerítő bírság kifizetésének vagy kifizetési feltételeinek érvényesítésére irányuló fellépése.
                        
                     
            
               (4)   Az elévülési idő a (3) bekezdésben említett minden egyes félbeszakadást követően újrakezdődik.
            
            
               (5)   A szankciók végrehajtása tekintetében alkalmazandó elévülés mindaddig nyugszik, amíg:
               
                           a)
                        
                        
                           a kötelezett fizetési haladékot kapott;
                        
                     
                           b)
                        
                        
                           a kifizetés végrehajtását felfüggesztették az ESMA-nak az 1095/2010/EU rendelet 60. cikke szerinti fellebbviteli tanácsa határozatának meghozataláig vagy a 600/2014/EU rendelet 38 m. cikkének megfelelően az Európai Unió Bírósága általi felülvizsgálatig.
                        
                     
         
         
            9. cikk
            A pénzbírságok és a kényszerítő bírságok beszedése
            
               (1)   Jogerőssé válásukig az ESMA által beszedett pénzbírságok és kényszerítő bírságok az ESMA által nyitott kamatozó számlán kerülnek elhelyezésre. Amennyiben az ESMA egyidejűleg több pénzbírságot vagy kényszerítő bírságot szed be, az ESMA gondoskodik az egyes bírságok külön számlán vagy alszámlán történő elhelyezéséről. A befizetett pénzbírságok és kényszerítő bírságok nem számolhatók el az ESMA költségvetésében, és nem tarthatók nyilván költségvetési összegként.
            
            
               (2)   Miután az ESMA megállapította, hogy a pénzbírságok vagy a kényszerítő bírságok az összes fellebbezési jog kimerítését követően jogerőssé váltak, az ESMA átutalja ezeket az összegeket és az esetlegesen felhalmozódó kamatokat a Bizottságnak. Ezeket az összegeket ezt követően az uniós költségvetési bevételben kell elszámolni.
            
            
               (3)   Az ESMA rendszeresen jelentést tesz a Bizottságnak a kiszabott pénzbírságok és kényszerítő bírságok összegéről és azok státuszáról.
            
         
         
            10. cikk
            Hatálybalépés és az alkalmazás kezdőnapja
            Ez a rendelet az Európai Unió Hivatalos Lapjában való kihirdetését követő harmadik napon lép hatályba.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2022. február 16-án.
            
               
                  a Bizottság részéről
               
               
                  az elnök
               
               Ursula VON DER LEYEN
            
         
         
            (1)  HL L 173., 2014.6.12., 84. o.
         
         
            (2)  Az Európai Parlament és a Tanács (EU) 2019/2175 rendelete (2019. december 18.) az európai felügyeleti hatóság (Európai Bankhatóság) létrehozásáról szóló 1093/2010/EU rendelet, az európai felügyeleti hatóság (Európai Biztosítás- és Foglalkoztatóinyugdíj-hatóság) létrehozásáról szóló 1094/2010/EU rendelet, az európai felügyeleti hatóság (Európai Értékpapírpiaci Hatóság) létrehozásáról szóló 1095/2010/EU rendelet, a pénzügyi eszközök piacairól szóló 600/2014/EU rendelet, a pénzügyi eszközökben és pénzügyi ügyletekben referenciamutatóként vagy a befektetési alapok teljesítményének méréséhez felhasznált indexekről szóló (EU) 2016/1011 rendelet, valamint a pénzátutalásokat kísérő adatokról szóló (EU) 2015/847 rendelet módosításáról (HL L 334., 2019.12.27., 1. o.).
         
            (3)  Az Európai Parlament és a Tanács 1095/2010/EU rendelete (2010. november 24.) az európai felügyeleti hatóság (Európai Értékpapírpiaci Hatóság) létrehozásáról, a 716/2009/EK határozat módosításáról és a 2009/77/EK bizottsági határozat hatályon kívül helyezéséről (HL L 331., 2010.12.15., 84. o.).